Joris Dumerypling

't Joris Dumerypling is e plingsje in 't êrte van Brugge. 't Is geleegn in de Boeveriewyk an de byêenkomste van de Moagdestroate en de Van Voldenstroate, lanst de Boeveriestroate. 't Pling is op 't ende van de twientigste êewe genoamd no de stamvoadre van 't klokkegietersgeslacht Dumery, da aktief was in Brugge toe 't middn van de neegntienste êewe. Voadien makte 't plingsje (eigentlik nie veele mêer of e wegverbriddrienge) dêel uut van de Boeveriestroate. Joris Dumery (1715-1787) was oendre mêer de bowre van de Brugsche beejoard, die in d' alletorre angt. De beejoard bestoat uut 47 klokkn en weegt 27,5 ton. De klokke die ipgestêld stoat op da lik zyn moakre genoamd pling, wierd gegoten in 1742 en wordt nog reeglemoatig geluujd. 't Plingsje krêeg zyn noame in septembre 1989. 't Duudt de plekke an woa da drie stroatn ip uutkommn : Boeveriestroate, Moagdestroate en Van Voldenstroate. E bitje voddr kykn (nl) Roose, Firmin 1973 : Georgius Dumery, klokkengieter op West-Brugge, in : Brugse Figuren, Handzame. (nl) Dacquin, Hedwig & Formesyn, Martin (red.) 1984 : Brugge, Belfort en Beiaard, Brugge, 1984, mê oendre mêer : De Blauwe, Jacques : Dumery, een naam die klinkt als een klok, blz. 63-73. Meulemeester, Jean-Luc : De familie Dumery en de Sint-Walburgakerk in Brugge, blz. 74-79 (nl) Vandewalle, André 1990 : Straatnamen in Brugge, in : Brugs Ommeland, blz. 192.